‘Agent-twiet’: Zuma mag nie appelleer | Netwerk24
07 November 2019 13:24
Oudpres. Jacob Zuma is Donderdag verlof tot appèl geweier in die saak wat Derek Hanekom, oudminister van toerisme, teen hom aanhangig gemaak het.
Pres. Jacob Zuma. Foto: Reuters
News24 berig die hooggeregshof in Pietermaritzburg het sy aansoek om verlof tot appèl met koste van die hand gewys.
Hanekom het Zuma hof toe gesleep nadat Zuma hom in ’n twiet ’n “agent van die vyand” genoem het.
Die hof het op 6 September gelas dat Zuma die twiet binne 24 uur van alle mediaplatforms moet verwyder. Hy moes ook binne 24 uur ’n verskoning op sy Twitter-rekening @PresJGZuma publiseer.
Hanekom het Zuma ook vir R500 000 gedagvaar. Die hof het Zuma ook gelas om skadevergoeding te betaal, maar die bedrag is nog nie vasgestel nie.
Zuma se twiet het gevolg op onthullings dat Hanekom met die EFF-leierskap vergader het oor ’n mosie van wantroue in Zuma toe hy nog president van die land was.
Zuma se twiet het gelui: “Ek is nie verbaas deur @Julius_S_Malema se onthullings oor @Derek_Hanekom nie. Dit is deel van die plan waarna ek verwys het by die Zondo-kommissie. @Derek_Hanekom is welbekend as ’n agent van die vyand.”
Meer oor: Derek Hanekom | Oudpres. Jacob Zuma | Pietermaritzburg | Appelleer
REGSTREEKS: Manyi antwoord oor Zuma, Guptas aan Zondo
Maseko: ‘Zuma het vir Zondo gelieg’
Thales vra verlof tot appèl in Zuma-saak
Zuma ‘te siek’ om voor Zondo te getuig